अरोड़ा खत्री समाज का परिचय सम्मेलन प्रतिभा सम्मान समारोह आयोजित
जोधपुर| श्रीराजस्थान अरोड़ा खत्री सर्वोच्च समिति की ओर से रविवार को परिचय सम्मेलन एवं प्रतिभा सम्मान समारोह आयोजित किया गया। महामंत्री जानकीलाल राणा ने बताया कि वरुण शिक्षा संस्थान में आयोजित समारोह में 175 बच्चों को पुरस्कृत किया गया। इस दौरान 190 बालक-बालिकाओं के फॉर्म भरे गए, जिसमें उपस्थित बालक-बालिकाओं ने स्टेज पर आकर अपना परिचय दिया। इसके बाद गोलमेज काॅन्फ्रेंस हुई, जिसमें अभिभावकों को अपने बच्चों के संबंध स्थापित करने में सुविधा हुई। इस अवसर पर समिति द्वारा पंडित के साथ-साथ कंप्यूटर से जन्मपत्री मिलाने की व्यवस्था भी की गई। संत हरिराम शास्त्री के सान्निध्य राज्यसभा सदस्य नारायण पंचारिया के मुख्य आतिथ्य में आयोजित कार्यक्रम में सूरसागर विधायक सूर्यकांता व्यास सहित अनेक स्वजातीय बंधु उपस्थित थे। इस अवसर पर अतिथियों द्वारा शिक्षा प्रोत्साहन पुरस्कार प्राप्त बालक-बालिकाओं की स्मारिका का भी विमोचन किया गया।
महिलाकार्यकर्ताओं की बैठक 30 को
जोधपुर| नामदेवटाक क्षत्रिय (सेवा समिति) जोधपुर के तत्वाधान में होने वाले तृतीय सामूहिक विवाहोत्सव की तैयारियों को लेकर महिला कार्यकर्ताओं की बैठक बुधवार को होगी। सामूहिक विवाह समिति के सचिव अरविंद अपूर्वा ने बताया कि 10 मार्च को होने वाले सम्मेलन को लेकर महिला मंडल की कार्यकर्ताओं की बैठक पावटा बी रोड स्थित जालम विलास में होगी।
hin_Deva hin_Deva hin_Deva hin_Deva